CELEX: C2006/060/79
Language: lt
Date: 2006-03-11 00:00:00
Title: Byla T-435/05  2005 m. gruodžio 5 d.  pareikštas ieškinys byloje Danjaq prieš VRDT

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/41
            
         2005 m. gruodžio 5 d. pareikštas ieškinys byloje Danjaq prieš VRDT
   (Byla T-435/05)
   (2006/C 60/79)
   Kalba, kuria surašytas ieškinys: anglų
   Šalys
   
      Ieškovė: Danjaq LLC (Santa Monica, JAV), atstovaujama solicitors L. Berg, S. Skrein ir barristers G. Hobbs, G. Hollingworth
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   
      Kita proceso šalis Apeliacinėje taryboje: Mission Productions GmbH (Miunchenas, Vokietija)
   Ieškovės reikalavimai
   
               —
            
            
               Panaikinti Apeliacinės tarybos sprendimą byloje Nr. R 1118/2004-1;
            
         
               —
            
            
               Leisti pradėti protesto procedūrą dėl Bendrijos prekių ženklo paraiškos Nr. 2 256 678, arba, nepatenkinus šio reikalavimo, perduoti protestą Vidaus rinkos derinimo tarnybai iš naujo nagrinėti atsižvelgiant į Teisingumo Teismo praktiką;
            
         
               —
            
            
               Priteisti iš ieškovės bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Mission Productions GmbH
   
      Prašomas įregistruoti Bendrijos prekių ženklas: Žodinis prekių ženklas „Dr. No“ 9, 12, 18, 25 ir 32 klasių prekėms — paraiška Nr. 2 256 378.
   
      Ženklo ar žymens, kuriuo remiamasi protesto procese, savininkas: Ieškovė
   
      Ženklas ar žymuo, kuriuo remiamasi protesto procese: Anksčiau gerai žinomas prekių ženklas, anksčiau neįregistruotas prekių ženklas ir ankstesnis žymuo „Dr. No“ ir „Dr. NO“, naudotas prekyboje filmams, DVD, komiksams, muzikos įrašams, knygoms, plakatams ir veiksmo figūroms (žaislams).
   
      Protestų skyriaus sprendimas: Atmesti visą protestą
   
      Apeliacinės tarybos sprendimas: Apeliaciją atmesti
   
      Ieškinio pagrindai: Tarybos reglamento Nr. 40/94 8 straipsnio 2 dalies c punkto pažeidimas, kadangi Apeliacinė taryba neteisingai aiškino Paryžiaus konvencijos 6a straipsnį, laikydama, kad naudojimą Bendrijoje turi įrodyti ieškovas.
   Tarybos reglamento Nr. 40/94 8 straipsnio 1 dalies a ir b punktų pažeidimas, nes yra prekių ženklų, dėl kurių kilo ginčas, supainiojimo galimybė, kadangi prekių ženklai, dėl kurių kilo ginčas ir kai kurios prekės, kurias žymi šie prekių ženklai, yra tapatūs.
   Tarybos reglamento Nr. 40/94 8 straipsnio 4 dalies ir 73 straipsnio bei Komisijos reglamento Nr. 2868/95 50 straipsnio 2 dalies ir 52 straipsnio 1 dalies pažeidimas, kadangi Apeliacinė taryba neįvertino protesto pagal Tarybos reglamento Nr. 40/94 8 straipsnio 4 dalį ir pripažino, kad ieškovė buvo keleto ankstesnių teisių savininkė, ir kad ji naudojo proteste nurodytus prekių ženklus prekyboje.